שכנים ונפגשים
14/02/2016 עודכן בתאריך
במסגרת תכנית "שכנים ונפגשים", המקדמת ומחזקת את הקשר בין ישובי עמק יזרעאל-שמשית והסוללים- לבין הישובים הבדואים- זרזיר וכעביה, התקיים בסוף השבוע מפגש שלישי של בני הנוער מארבעת הישובים. בני הנוער יצאו יחד לפעילות ניווט מהנה ואקטיבית בשטח, ובסופה נהנו מארוחת בוקר משותפת.
מזכיר מועצת זרזיר, שהגיע עם משפחתו, בירך על העשייה המשותפת ועל חשיבותה של אחוות השכנים. רז קרני, תושב שמשית ומיוזמי התכנית, ברך על המפגש המוצלח ואמר כי בניווט זה, כולנו מנצחים. קרני הבטיח המשך עשייה רחבה במשותף.
פעילות זו מצטרפת לעוד שלל פעילויות שמתקיימות בין יהודים לערבים בעמק יזרעאל, הן בפן החינוכי והן בפן הקהילתי. ראש המועצה האזורית עמק יזרעאל אמר השבוע: "בעמק יזרעאל אנו נהנים משכנות טובה וקיום משותף מכבד, לא נגזר עלינו לחיות יחד, התברכנו בחיים משותפים. נמשיך את שיתופי הפעולה בתעשייה, בקהילות, בחינוך וביתר התחומים". <?xml:namespace prefix = "o" ns = "urn:schemas-microsoft-com:office:office" />